<b>שאלה </b>האר עינינו ושמח לבנו כי נפלאה מאד מה שכתבת בחבור הגדול הלכות תענית (פ''א הלכה י') שצריך לומר ענינו במנחה בערב הצום בהקבלה ואיך יאמר ביום צום התענית הזה ולא התענה עדיין ואף גם זו שכתבת (שם פ''ב הלכה ו') עיר המוציאה ת''ק רגלי אם יהיה ישראל או בין גוים בין ישראל וגם זו לטוב אשר זכרת ה' יסודי התורה (פ''ו) וכן השורף עצי הקדש דרך השחתה לוקה שנאמר ואשריהם תשרפון באש וגומר אהה אדונינו משה רבינו דבר אתה עמנו ונשמעה אלו העצים מה הם ובאיזה הקדש מיירי ומה שכתבת (הלכות דעות פ''ד הלכה כ') כל המנהיג עצמן בדרכים אלו שהורינו אם הוא בחירק או בצירי שיש חילוק גדול ואתה שלום כנפשך שבעך: